CELEX: 32018D1970
Language: et
Date: 2018-12-11 00:00:00
Title: Komisjoni rakendusotsus (EL) 2018/1970, 11. detsember 2018, millega muudetakse rakendusotsust (EL) 2016/412 (millega lubatakse liikmesriikidel näha ette ajutine erand teatavatest nõukogu direktiivi 2000/29/EÜ sätetest seoses Kanadast pärit või Kanadas töödeldud saarepuiduga) ja pikendatakse selle kehtivusaega (teatavaks tehtud numbri C(2018) 8240 all)

13.12.2018   
               
               
                  ET
               
               
                  Euroopa Liidu Teataja
               
               
                  L 316/19
               
            
         KOMISJONI RAKENDUSOTSUS (EL) 2018/1970,
         11. detsember 2018,
         millega muudetakse rakendusotsust (EL) 2016/412 (millega lubatakse liikmesriikidel näha ette ajutine erand teatavatest nõukogu direktiivi 2000/29/EÜ sätetest seoses Kanadast pärit või Kanadas töödeldud saarepuiduga) ja pikendatakse selle kehtivusaega
         
            
               (teatavaks tehtud numbri C(2018) 8240 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõike 1 esimest taanet,
         ning arvestades järgmist:
         
                     (1)
                  
                  
                     Komisjoni rakendusotsusega (EL) 2016/412 (2) on liikmesriikidel lubatud ette näha ajutine erand direktiivi 2000/29/EÜ artikli 5 lõikega 1 koostoimes kõnealuse direktiivi IV lisa A osa I jao punktiga 2.3 ette nähtud erinõuetest Kanadast pärit saarepuidu (saadud liigist Fraxinus L.) liitu sissetoomise kohta.
                  
               
                     (2)
                  
                  
                     Komisjoni rakendusotsusega (EL) 2017/2180 (3) pikendatud rakendusotsuse (EL) 2016/412 kehtivusaeg lõpeb 31. detsembril 2018. Pidades silmas rakendusotsuse (EL) 2016/412 kohaldamise käigus saadud kogemusi ja 2018. aasta juunis Kanadas tehtud komisjoni auditi käigus saadud teavet, on asjakohane jätkata kõnealuse otsuse kohaste nõuete rakendamist.
                  
               
                     (3)
                  
                  
                     Seepärast tuleks rakendusotsuse (EL) 2016/412 kehtivusaega pikendada 30. juunini 2020, et vaadata otsus läbi, võttes arvesse teaduse ja tehnika arengut.
                  
               
                     (4)
                  
                  
                     Lähtudes 2018. aasta juunis Kanadas tehtud komisjoni auditi käigus saadud teabest ja Kanada taimekaitseorganisatsiooni esitatud teabest, on asjakohane kehtestada konkreetsed tingimused selle kohta, kuidas auditeerida registreid, menetlusi ja märgistamist ning teha ekspordieelset kontrolli ja heakskiidetud saeveskite järelevalvet.
                  
               
                     (5)
                  
                  
                     Seega tuleks rakendusotsust (EL) 2016/412 vastavalt muuta.
                  
               
                     (6)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2016/412 muudatused
            Rakendusotsust (EL) 2016/412 muudetakse järgmiselt.
            
                        1)
                     
                     
                        Artikli 2 lõike 2 punkt b asendatakse järgmisega:
                        
                                    „b)
                                 
                                 
                                    iga konkreetse eksporditava paki number (numbrid);“
                                 
                              
                  
                        2)
                     
                     
                        artiklis 5 asendatakse kuupäev „31. detsembrini 2018“ kuupäevaga „30. juunini 2020“;
                     
                  
                        3)
                     
                     
                        lisa muudetakse järgmiselt:
                        
                                    a)
                                 
                                 
                                    punkti 2 alapunktile c lisatakse järgmine lõik:
                                    „kui kõnealuseid kontrolle teeb CFIA poolt heaks kiidetud asutus, peab CFIA selle asutuse tööd auditeerima kord poolaastas. Poolaasta auditid hõlmavad asutuse menetluste ja dokumentatsiooni kontrollimist ning heakskiidetud käitise kontrollimist;“
                                 
                              
                                    b)
                                 
                                 
                                    punkt 4 asendatakse järgmisega:
                                    „CFIA või CFIA poolt ametlikult heaks kiidetud asutus peab liitu saadetavat määratletud puitu enne eksportimist kontrollima, veendumaks, et punktides 1 ja 3 sätestatud nõuded on täidetud.“
                                 
                              
                  
         
            Artikkel 2
            Adressaadid
            Käesolev otsus on adresseeritud liikmesriikidele.
         
         
            Brüssel, 11. detsember 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 169, 10.7.2000, lk 1.
         
            (2)  Komisjoni 17. märtsi 2016. aasta rakendusmäärus (EL) 2016/412, millega lubatakse liikmesriikidel näha ette ajutine erand teatavatest nõukogu direktiivi 2000/29/EÜ sätetest seoses Kanadast pärit või Kanadas töödeldud saarepuiduga (ELT L 74, 19.3.2016, lk 41).
         
            (3)  Komisjoni 16. novembri 2017. aasta rakendusotsus (EL) 2017/2180, millega pikendatakse rakendusotsuse (EL) 2016/412 (millega lubatakse liikmesriikidel näha ette ajutine erand teatavatest nõukogu direktiivi 2000/29/EÜ sätetest seoses Kanadast pärit või Kanadas töödeldud saarepuiduga) kehtivusaega (ELT L 307, 23.11.2017, lk 57).